Rokotusten vastustaminen

Rokotuksen vastustaminen on rokotuskriittisyyden äärimmäinen muoto, jossa rokotuksia vastustetaan tai niistä kieltäydytään.

Rokotusten vastustamista on esiintynyt jo menneinä vuosisatoina, mutta nykyaikana sen perustelut ovat muuttuneet pääasiassa kahtalaisiksi. Toisaalta epäillään, että rokotusten taustalla on taloudellisen hyödyn etsiminen, toisaalta katsotaan, että rokotuksilla on enemmän tai vähemmän vakavia haittavaikutuksia. Usein taustalla voi olla maailmankuva.

 Historia 
Rokotteiden ja rokotusohjelmien vastustajia on ollut olemassa aina Edward Jennerin isorokkorokotteen keksimisestä alkaen. Professorien Lisa K. Sharpin ja R. M. Wolfen näkemyksen mukaan nykyisen rokotuksia vastustavan liikkeen menetelmät ja huolenaiheet ovat hyvin samankaltaisia kuin jo 1700-luvulla. (Maksullinen artikkeli)

 Nykyisin 
Rokotuksia vahingollisina pitäviä näkemyksiä esiintyy nykyäänkin. Esimerkiksi vaccinationdebate.com-sivuston ylläpitäjä kertoo pitävänsä rokotteita terveydelle haitallisina, ja whale.to/vaccines.html -rokotussivusto keskittyy pelkästään rokotusten yksilön terveydelle kielteisten puolien esille tuontiin. Kaikkien rokotusten pitämistä kokonaan tai pääosin kielteisinä perustellaan lääkevalmistajien taloudellisten etujen vaikutuksella muun muassa lääkevalvontaviranomaisiin ja rokotetutkijoihin. Toisaalta tiedeyhteisö ja journalistit ovat alkaneet käyttää vastustajista nimitystä denialisti tai rokotedenialisti, koska näiden näkemykset ovat vastoin tiedeyhteisön ja viranomaisten konsensusta.Marko Hamilo: Älä kutsu denialistia skeptikoksi Tiede-lehden blogitTimo Strandberg: Denialismi – tieteen salakavala syöpä, Suomen Lääkärilehti 42/2009

Yhdysvalloissa jotkin potilaiden näkemyksiä ymmärtävät valamiehistöt ovat myöntäneet heille korvauksia, vaikka terveysviranomaiset ovat todenneet väitteet oireista tai niiden liittymisestä rokotuksiin perättömiksi.

Rokotteiden vastustaminen on lisännyt huomattavasti tartuntatauteja, kuten tuhkarokkoa. (arkistoitu 17.10.2013) Vastustus on vähentänyt rokotettujen osuutta, mikä on johtanut tappaviin tautiepidemioihin lapsilla vielä 1990- ja 2000-luvuillakin mm. Isossa-Britanniassa ja IrlannissaIreland measles outbreak:   ja Alankomaissa.

Suomessa kriittistä suhtautumista rokotteisiin levittää Rokotusinfo-niminen verkkosivusto. Kriittinen suhtautuminen lisääntyi Suomessa, kun sikainfluenssaa vastaan hankittiin kiireessä vähemmän tutkittua Pandemrix-rokotetta.

Rokotuksia vastustetaan edelleen myös uskonnollisista ja ideologisista syistä. Rudolf Steiner suhtautui rokotuksiin kielteisesti, koska niillä hänen mukaansa puututaan karmaan, ja estetty tarpeellinen kärsimys joudutaan kokemaan sitten seuraavassa jälleensyntymässä. Lohjan Sammatin Steiner-koulussa vuonna 2014 todetun tuhkarokkotapauksen selvittelyn yhteydessä paljastui, että puolet koulun oppilaista oli jätetty rokottamatta. HPV-rokotuksen alhaista kattavuutta Oulun seudulla on selitetty sillä, että osa vanhemmista uskoo, että riskiä ei ole tyttären eläessä perheen uskonnollisen vakaumuksen mukaan.

Taliban-järjestö kielsi rokotukset 2012. Rokotteiden sanotaan olevan Yhdysvaltojen kampanja, jolla lapsista halutaan tehdä hedelmättömiä ja estää muslimien lisääntyminen.YleBBC Yhdysvaltain keskustiedustelupalvelu CIA on myös käyttänyt rokottajia vakoojina.NYTimes (vaatii rekisteröitymisen)

Terveyden ja hyvinvoinnin laitoksella rokotevastaisuutta tutkiva Jonas Sivelä korostaa, että ilman malttia keskustelu lähtee helposti hakoteille. Esimerkiksi mediassa saa helposti kuvan, että rokotekattavuus on romahtanut, vaikka mitään dramaattista ei ole tapahtunut. Erityisesti Pohjanmaalla tietyillä alueilla rokotekattavuus on pienempi kuin muualla Suomessa. Sivelän mukaan rokottamattomuus ei aina johdu salaliittoteorioista, vaan taustalla voi olla arkinen syy, kuten se, että neuvolaan on pitkä matka tai sen aukioloajat ovat hankalat. Myös psykologiset syyt vaikuttavat: kyse on laiminlyöntiharhasta, jolloin toiminnasta johtuvaa epäsuotavaa tilannetta pidetään pahempana kuin tekemättä jättämisestä johtuvaa epäsuotavaa tilannetta. Se on samanlainen inhimillinen harha kuin se, että etsitään tietoa joka vahvistaa omaa näkemystä.

Pohjanmaalla Luodossa todettiin 2018 harvinainen tuhkarokkotapaus. Lasta ei ollut rokotettu. Suomessa tuhkarokkoa vastaan rokotetaan kolmoisrokotteella, joka suojaa myös sikotaudilta ja vihurirokolta. Tuhkarokko tarttuu helposti ilmateitse, ja altistuneita oli silloin Pohjanmaalla kymmeniä.Luodossa Pohjanmaalla todettu tuhkarokkotapaus Yle, 2018

Televisiokanavalla TV7 esitettiin huhtikuussa 2020 väite, että kehitteillä olleiden SARS-CoV-2-rokotteiden mukana ihmiseen laitetaan mikrosiru eli "pedon merkki", jolla voidaan ohjata ihmisen ajattelua. MTV:n vuonna 2021 tekemässä kyselyssä 5 % vastaajista ilmoitti, että ei ole ottanut eikä aio ottaa SARS-CoV-2-rokotetta. Kyseisen rokotteen vastustusta esiintyi Suomessa etenkin kristillisdemokraattien, perussuomalaisten ja pienpuolueiden äänestäjien keskuudessa. Mtv-uutisten kysely: Viisi prosenttia suomalaisista ei aio ottaa koronarokotetta, Mtv-uutiset

 Rokotuksen ja autismin väitetty yhteys 
Yhdysvaltalainen SafeMinds-järjestö rahoitti tutkimuksen sen selvittämiseksi, aiheuttaako rokottaminen autismia. Tutkimustulosten mukaan sellaista yhteyttä ei löytynyt. Tutkimuksessa annettiin apinoille tiomersaalia sisältävää MPR-rokotetta, jonka on väitetty aiheuttavan autismia. Kontrolliryhmät saivat suolavettä. Safeminds ei ollut tyytyväinen, vaan arvostelee tutkimusmenetelmiä.

Suomessa ei nykyisin enää ole käytössä tiomersaalia sisältävää rokotetta.

 Lähteet 

Aiheesta muualla
 Eero Mäntymaa, Meitä ette rokota, Yle.fi, uutiset 7.12.2020
 Rokotevastaisuuden soturit, kolmiosainen sarja Ylen Areessa

Luokka:Rokotteet
Luokka:Kiistat